
 11.11.2019
 BG
 Официален вестник на Европейския съюз
 L 290/15
 РЕГЛАМЕНТ ЗА ИЗПЪЛНЕНИЕ (ЕС) 2019/1883 НА КОМИСИЯТА
 от 8 ноември 2019 година
 за изменение за 307-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, обхванати от предвиденото в същия регламент замразяване на финансови средства и икономически ресурси.
 (2)
 На 5 ноември 2019 г. Комитетът по санкциите към Съвета за сигурност на Организацията на обединените нации реши да заличи едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
 (2)
 Поради това приложение I към Регламент (ЕО) No 881/2002 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 ноември 2019 година.
 За Комисията,
 от името на председателя,
 Началник на Службата за инструментите в областта на външната политика
 (1) OВ L 139, 29.5.2002 г., стр. 9.
 ПРИЛОЖЕНИЕ
 В приложение I към Регламент (ЕО) No 881/2002 в категорията „Физически лица“ се заличава следното вписване:
 „Mourad Ben Ali Ben Al-Basheer Al-Trabelsi (известен още като a) Aboue Chiba Brahim, б) Arouri Taoufik, в) Ben Salah Adnan, г) Sassi Adel, д) Salam Kamel, е) Salah Adnan, ж) Arouri Faisel, з) Bentaib Amour, и) Adnan Salah, й) Hasnaoui Mellit, к) Arouri Taoufik ben Taieb, л) Abouechiba Brahim, м) Farid Arouri, н) Ben Magid, o) Maci Ssassi, п) Salah ben Anan, р) Hasnaui Mellit. Адрес: Libya Street Number 9, Manzil Tmim, Nabeul, Тунис. Дата на раждане: a) 20.5.1969 г., б) 2.9.1966 г., в) 2.9.1964 г., г) 2.4.1966 г., д) 2.2.1963 г., е) 4.2.1965 г., ж) 2.3.1965 г., з) 9.2.1965 г., и) 1.4.1966 г., й) 1972 г., к) 9.2.1964 г., л) 2.6.1964 г., м) 2.6.1966 г., н) 2.6.1972 г. Място на раждане: a) Manzil Tmim, Тунис, б) Либия, в) Тунис, г) Алжир, д) Мароко, е) Ливан. Гражданство: тунизийско. Паспорт No: а) G827238 (тунизийски паспорт, издаден на 1.6.1996 г., изтекъл на 31.5.2001 г.), б) 05093588 (национален идентификационен номер). Друга информация: името на майката е Mabrukah al-Yazidi. Дата на определянето, посочено в член 7г, параграф 2, подточка i): 12.11.2003 г.“
 